Sêmêl

Sêmêl bajarekî parêzgeha Dihokê ya Herêma Kurdistanê ye. Bajar li ser rêya sereke ye ku Başûr û Bakurê Kurdistanê girêdide. Bajêr 14 kîlometre li rojavayê Dihokê ye. Di sala 2018an de nifûsa bajêr 71.557 kes bû. Dîrok Di sala 1849an de geştyarê brîtanî Austen Henry Layard bajarê Sêmêlê wekê gundekî kurdên ezîdî "bi kelehekî ji heriyê hatiye çêkirin û tacgirtin" wesf kiriye û wî tomar kiriye ku li vir bi serokekî ezîdî yê bi navê Abde Axa re hevdîtin pêk aniye. Di destpêka sedsala 20an de Sêmêlê gundekî biçûk a kurdan bû. Piştî Şerê Cîhanî yê Yekem, gelek suryanî ji herêma Hekariyê koçberê vir bûne. Gelê suryanî ji ber komkujiyên osmaniyan ên li ser kêmneteweyên ermenî û suryaniyan reviyane herêmê. Demek dirêj ê piştî ku komara Iraqê hatiye damezrandin, niştecihên suryanî dîsa bûne hedefa kuştin û jicihûwarxistine. Di 7ê tebaxa sala 1933an de, Komkujiya Sêmêlê pêk hatiye. Lê ew bûyer bi herêma Sêmêlê nesekiniye ku hikûmeta iraqî gelek gundê Başûrê Kurdistanê dagir kiriye û di encama dagir kirin û komkujiyên li herêmê bi kêmanî 3 hezar KES di komkujiyan de hatine kuştin. Di sala 1992an de Zanîngeha Dihokê li Sêmêlê fakulteyekê ji bo çandiniyê avakiriye. Demografî Di sala 2011an de piraniya nifûsa Sêmêlê kurd bûn û hindekariyekê biçûk ê ku bi 635 kesan bû, ji suryaniyan pêk hatibû. Di heman demê de hindekariyekê biçûk ê ji ermeniyan jî li bajêr hebûn. Tax Sêmêl (navend) Faydê Batîl Wênedank Çavkanî Girêdanên derve Li Wikimedia Commons medyayên di warê Sêmêl de hene